CELEX: 32012R0823
Language: el
Date: 2012-09-14 00:00:00
Title: Κανονισμός (ΕΕ) αριθ. 823/2012 της Επιτροπής, της 14ης Σεπτεμβρίου 2012 , σχετικά με παρέκκλιση του εκτελεστικού κανονισμού (ΕΕ) αριθ. 540/2011 όσον αφορά τις ημερομηνίες λήξης της έγκρισης των δραστικών ουσιών 2,4-DB, benzoic acid (βενζοϊκό οξύ), beta-cyfluthrin, carfentrazone ethyl, Coniothyrium minitans ποικιλία CON/M/91-08 (DSM 9660), cyazofamid, cyfluthrin, deltamethrin, dimethenamid-P, ethofumesate, ethoxysulfuron, fenamidone, flazasulfuron, flufenacet, flurtamone, foramsulfuron, fosthiazate, imazamox, iodosulfuron, iprodione, isoxaflutole, linuron, maleic hydrazide, mecoprop, mecoprop-P, mesosulfuron, mesotrione, oxadiargyl, oxasulfuron, pendimethalin, picoxystrobin, propiconazole, propineb, propoxycarbazone, propyzamide, pyraclostrobin, silthiofam, trifloxystrobin, warfarin και zoxamide  Κείμενο που παρουσιάζει ενδιαφέρον για τον ΕΟΧ

15.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 250/13
            
         ΚΑΝΟΝΙΣΜΌΣ (ΕΕ) αριθ. 823/2012 ΤΗΣ ΕΠΙΤΡΟΠΉΣ
   της 14ης Σεπτεμβρίου 2012
   σχετικά με παρέκκλιση του εκτελεστικού κανονισμού (ΕΕ) αριθ. 540/2011 όσον αφορά τις ημερομηνίες λήξης της έγκρισης των δραστικών ουσιών 2,4-DB, benzoic acid (βενζοϊκό οξύ), beta-cyfluthrin, carfentrazone ethyl, Coniothyrium minitans ποικιλία CON/M/91-08 (DSM 9660), cyazofamid, cyfluthrin, deltamethrin, dimethenamid-P, ethofumesate, ethoxysulfuron, fenamidone, flazasulfuron, flufenacet, flurtamone, foramsulfuron, fosthiazate, imazamox, iodosulfuron, iprodione, isoxaflutole, linuron, maleic hydrazide, mecoprop, mecoprop-P, mesosulfuron, mesotrione, oxadiargyl, oxasulfuron, pendimethalin, picoxystrobin, propiconazole, propineb, propoxycarbazone, propyzamide, pyraclostrobin, silthiofam, trifloxystrobin, warfarin και zoxamide
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου, της 21ης Οκτωβρίου 2009, σχετικά με τη διάθεση φυτοπροστατευτικών προϊόντων στην αγορά και την κατάργηση των οδηγιών 79/117/ΕΟΚ και 91/414/ΕΟΚ του Συμβουλίου (1), και ειδικότερα το δεύτερο εδάφιο του άρθρου 17,
   Εκτιμώντας τα ακόλουθα:
   
               (1)
            
            
               Για τις δραστικές ουσίες που παρατίθενται στο μέρος Α του παραρτήματος του εκτελεστικού κανονισμού (ΕΕ) αριθ. 540/2011 της Επιτροπής, της 25ης Μαΐου 2011, σχετικά με την εφαρμογή του κανονισμού (ΕΚ) αριθ. 1107/2009 του Ευρωπαϊκού Κοινοβουλίου και του Συμβουλίου όσον αφορά τον κατάλογο των εγκεκριμένων δραστικών ουσιών (2), των οποίων οι εγκρίσεις λήγουν πριν από τις 14 Ιουνίου 2014, οι αιτούντες δεν μπόρεσαν να τηρήσουν την τριετή προειδοποιητική προθεσμία που απαιτείται βάσει του άρθρου 15 παράγραφος 1 του κανονισμού (ΕΚ) αριθ. 1107/2009 όσον αφορά τις αιτήσεις για ανανέωση.
            
         
               (2)
            
            
               Επομένως, είναι απαραίτητο να παραταθεί η περίοδος έγκρισης αυτών των δραστικών ουσιών, λαμβανομένων υπόψη των στοιχείων που προβλέπονται στο άρθρο 17 τρίτο εδάφιο του κανονισμού (ΕΚ) αριθ. 1107/2009.
            
         
               (3)
            
            
               Βάσει του σκοπού που αναφέρεται στο δεύτερο εδάφιο του άρθρου 17 του κανονισμού (ΕΚ) αριθ. 1107/2009, όσον αφορά περιπτώσεις στις οποίες δεν έχει υποβληθεί αίτηση για ανανέωση τρία χρόνια πριν από την αντίστοιχη ημερομηνία λήξης που αναφέρεται στο άρθρο 1 του παρόντος κανονισμού, η Επιτροπή ορίζει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή τη συντομότερη δυνατή ημερομηνία μετά τον κανονισμό.
            
         
               (4)
            
            
               Βάσει του σκοπού που αναφέρεται στο δεύτερο εδάφιο του άρθρου 17 του κανονισμού (ΕΚ) αριθ. 1107/2009, όσον αφορά περιπτώσεις στις οποίες η Επιτροπή εκδίδει κανονισμό που προβλέπει ότι η έγκριση μιας δραστικής ουσίας που αναφέρεται στο άρθρο 1 του παρόντος κανονισμού δεν ανανεώνεται επειδή δεν πληρούνται τα κριτήρια έγκρισης, η Επιτροπή ορίζει ως ημερομηνία λήξης την ίδια ημερομηνία που ίσχυε πριν από τον παρόντα κανονισμό ή την ημερομηνία έκδοσης του κανονισμού, υπό τον όρο ότι η έγκριση της δραστικής ουσίας δεν ανανεώνεται, επιλέγοντας εκ των δύο την ημερομηνία που ακολουθεί χρονολογικά.
            
         
               (5)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ενώ ούτε το Ευρωπαϊκό Κοινοβούλιο ούτε το Συμβούλιο αντιτάχθηκαν σ’ αυτά,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ημερομηνίες λήξης
   Κατά παρέκκλιση από το μέρος Α του παραρτήματος του εκτελεστικού κανονισμού (ΕΕ) αριθ. 540/2011, ισχύουν οι ακόλουθες ημερομηνίες λήξης:
   
               1)
            
            
               31 Ιουλίου 2016 όσον αφορά τις δραστικές ουσίες: ethofumesate (καταχώριση 29), imazamox (καταχώριση 41), oxasulfuron (καταχώριση 42), ethoxysulfuron (καταχώριση 43), foramsulfuron (καταχώριση 44), oxadiargyl (καταχώριση 45), cyazofamid (καταχώριση 46), linuron (καταχώριση 51), pendimethalin (καταχώριση 53), trifloxystrobin (καταχώριση 59), carfentrazone ethyl (καταχώριση 60), mesotrione (καταχώριση 61), fenamidone (καταχώριση 62), isoxaflutole (καταχώριση 63) και warfarin (καταχώριση 120)·
            
         
               2)
            
            
               31 Οκτωβρίου 2016 όσον αφορά τις δραστικές ουσίες: deltamethrin (καταχώριση 40), 2,4-DB (καταχώριση 47), beta-cyfluthrin (καταχώριση 48), cyfluthrin (καταχώριση 49), iprodione (καταχώριση 50), maleic hydrazide (καταχώριση 52), flurtamone (καταχώριση 64), flufenacet (καταχώριση 65), iodosulfuron (καταχώριση 66), dimethenamid-P (καταχώριση 67), picoxystrobin (καταχώριση 68), fosthiazate (καταχώριση 69), silthiofam (καταχώριση 70) και Coniothyrium minitans ποικιλία CON/M/91-08 (DSM 9660) (καταχώριση 71)·
            
         
               3)
            
            
               31 Ιανουαρίου 2017 όσον αφορά τις δραστικές ουσίες: propineb (καταχώριση 54), propyzamide (καταχώριση 55), mecoprop (καταχώριση 56), mecoprop-P (καταχώριση 57), propiconazole (καταχώριση 58), mesosulfuron (καταχώριση 75), propoxycarbazone (καταχώριση 76), zoxamide (καταχώριση 77), benzoic acid (βενζοϊκό οξύ) (καταχώριση 79), flazasulfuron (καταχώριση 80) και pyraclostrobin (καταχώριση 81).
            
         Άρθρο 2
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 14 Σεπτεμβρίου 2012.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 309 της 24.11.2009, σ. 1.
   
      (2)  ΕΕ L 153 της 11.6.2011, σ. 1.